Галоўны спецыяліст аддзела агульнай сярэдняй і дашкольнай адукацыі ўпраўлення адукацыі Гродзенскага аблвыканкама Анжаліка Кухта засяродзіла ўвагу на прыярытэтных кірунках дзейнасці. Сярод іншых разглядаліся пытанні эфектыўных форм метадычнага суправаджэння педагогаў, інавацыйнай дзейнасці, якая ажыццяўляецца ў 37 дашкольных установах 13 раёнаў вобласці, выкарыстання сучасных інфармацыйна-камунікацыйных тэхналогій, павышэння прафесійнага майстэрства педагогаў, арганізацыі харчавання і забеспячэння здароўя дзяцей, аховы правоў дзіцяці. На семінары ішла гаворка і пра пошук новых форм работы, напрыклад, пра адкрыццё груп з кароткачасовым знаходжаннем дзяцей ці прагулачных груп на платнай аснове, што асабліва актуальна для новых мікрараёнаў у гарадах.